[bookmark: _GoBack]Županija u svom proračunu osigurava sredstva za jednokratne pomoći socijalno ugroženim građanima te osobama koje zapadnu u materijalne poteškoće zbog određenih životnih situacija.

Pomoć se može dodijeliti samcu ili kućanstvu koji ispunjavaju sljedeće uvjete:

· prebivalište ili stalni boravak na području Županije najmanje posljednjih šest mjeseci prije podnošenja zahtjeva za podnositelja zahtjeva 
(dokaz: osobna iskaznica na uvid ili uvjerenje nadležnog tijela, OIB podnositelja),

· mjesečni iznos primanja za posljednja tri mjeseca prije podnošenja zahtjeva:
· za samca najviše u iznosu od 199,08 eura, 
· za kućanstvo najviše u iznosu od 132,72  eura po članu kućanstva
(dokaz o broju članova kućanstva: osobne iskaznice na uvid ili preslike rodnih listova i drugih osobnih dokumenata podnositelja i ostalih članova kućanstva, dokaz o svim primanjima podnositelja zahtjeva i članova kućanstva: dokaz o plaći, mirovini, socijalnoj naknadi, drugim primanjima te dokaz o nezaposlenosti), 

· izjava podnositelja zahtjeva i punoljetnih članova kućanstva da nemaju u vlasništvu stan ili kuću, osim za one koju koriste za stanovanje i vlasnički list (ukoliko podnositelj zahtjeva i punoljetni članovi kućanstva imaju u svom vlasništvu stan ili kuću)

· financijske teškoće u podmirivanju osnovnih životnih potreba korisnika te drugih trenutačnih
potreba kao što su školovanje djeteta, nesretni slučaj u kućanstvu, velika šteta u kućanstvu nastala zbog elementarne nepogode, skupo liječenje teške bolesti, smrt člana kućanstva i slično
(ostala dokumentacija kojom se dokazuju navodi iz zahtjeva: liječnička dokumentacija, smrtni list, dokazi o školovanju, zapisnik nadležnog tijela o događaju i slično). 

Iznimno, zbog trenutačnih materijalnih teškoća nastalih prvenstveno zbog nesretnog slučaja u kućanstvu, velike štete u kućanstvu nastale zbog nesreće ili elementarne nepogode, skupog liječenja teške bolesti, smrti člana kućanstva i slično jednokratnu pomoć mogu ostvariti i korisnici čija primanja
prelaze iznos od 199,08 eura za samca odnosno 132,72 eura po članu kućanstva.

Jednokratne pomoći dodjeljivat će se do iskorištenja sredstava koja su za tu namjenu osigurana u proračunu Županije za tekuću proračunsku godinu.

Zahtjev za dodjelu jednokratnih pomoći s priloženim dokazima o ispunjavanju uvjeta podnosi se osobno ili pisanim putem Upravnom odjelu za zdravstvo, socijalnu skrb i hrvatske branitelje, Kapucinska 40/I, 31 000 Osijek.
